CELEX: C2006/060/36
Language: lv
Date: 2006-03-11 00:00:00
Title: lieta C-444/05: Lūgums sniegt prejudiciālu nolēmumu — izteikts ar  Dioikitiko Protodikeio Athinon 2004. gada 30. decembra  rīkojumu lietā  Aikaterini Stamatelaki  pret  N.P.D.D. Organismos Asfaliseos Eleftheron Epangelmation (O.A.E.E.)

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/18
            
         Lūgums sniegt prejudiciālu nolēmumu — izteikts ar Dioikitiko Protodikeio Athinon2004. gada 30. decembra rīkojumu lietā Aikaterini Stamatelaki pret N.P.D.D. Organismos Asfaliseos Eleftheron Epangelmation (O.A.E.E.)
   
   (lieta C-444/05)
   (2006/C 60/36)
   tiesvedības valoda — grieķu
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Dioikitiko Protodikeio Athinon2004. gada 30. decembra rīkojumu lietā Aikaterini Stamatelaki pret N.P.D.D. Organismos Asfaliseos Eleftheron Epangelmation (O.A.E.E.) un kas Tiesā reģistrēts 2005. gada 14. decembrī.
   
      Dioikitiko Protodikeio Athinon lūdz Tiesu lemt par šādiem jautājumiem:
   
               A)
            
            
               Vai valsts tiesiskais regulējums, kas jebkurā gadījumā, izņemot gadījumus, kad tas attiecas uz bērniem līdz 14 gadu vecumam, izslēdz valsts sociālās apdrošināšanas iestādes pienākumu atlīdzināt apdrošinātajam hospitalizācijas izdevumus ārvalstu privātklīnikā, turpretī tajā ir paredzēta minēto izdevumu atlīdzināšanas iespēja iepriekšējas atļaujas saņemšanas gadījumā, ja šī medicīniskā aprūpe ārvalstīs ir notikusi valsts veselības aprūpes iestādē, precizējot, ka šī atļauja tiek piešķirta tad, ja atbilstošu aprūpi pieņemamā laikā nevar saņemt apdrošinātā sociālās apdrošināšanas sabiedrības veselības aprūpes līgumiestādē, ir EKL 49. un turpmākajos pantos paredzēts pakalpojumu sniegšanas brīvības ierobežojums Kopienas iekšienē?
            
         
               B)
            
            
               Apstiprinošas atbildes gadījumā uz pirmo jautājumu, vai šo ierobežojumu var pamatot tādi primārie vispārējo interešu iemesli, kā, piemēram, jo īpaši vajadzība izvairīties no būtiska finanšu līdzsvara ietekmēšanas riska Grieķijas sociālās apdrošināšanas sistēmā vai kvalitatīvas, kā arī līdzsvarotas un ikvienam pieejamas ārstu un hospitalizācijas pakalpojumu saglabāšana?
            
         
               C)
            
            
               Apstiprinošas atbildes gadījumā uz otro jautājumu, vai šādu ierobežojumu var uzskatīt par pieļaujamu tāda ziņā, ka tas nepārkāpj samērīguma principu, proti, ka tas nepārsniedz tā robežas, kas objektīvi ir vajadzīgs izvirzītā mērķa sasniegšanai, un ka šādu rezultātu nevarētu sasniegt ar mazāk ierobežojošu tiesisko regulējumu?